paragraph_text: Edinost su bile dvotjednik i poslije dnevnik iz Italije koje su izlazile od 8. siječnja 1876. u Trstu koji je onda bio dijelom Austro-Ugarske sve do 4. rujna 1928. (??). List se definirao kao glasilo slovenskoga političkog društva tršćanske okolice (slo.: glasilo slovenskega političnega društva tržaške okolice), glasilo političkog društva Edinost za Primorsku (slo. glasilo političnega društva za Primorsko) i sl. Slogan je bio "U jedinstvu je snaga" (slo. V edinosti je moč!). Tiskala ga je tiskara konzorcija lista Edinost, a prije Austrijski Lloyd. Konzorcij Edinost bio je izdavač lista.